اسلام آباد :  بنجائی کابینہ ءِ تعمیرات نا بشخ اٹی آسانی تننگ، کوڑی کننگ و اسمگلنگ نا توننگ و افراط زر انا مون ءِ توننگ کن اِرا آرڈیننس نا بابت حوال تننگا، آرڈیننس اٹ کوڑی کروک و اسمگلنگ کروک آ بندغ آتے کن سخت سزا سلاہ کننگانے، دا حکومت نا ناروا کٹیا خوری و کوڑی کننگ نا تورسا وزیراعظم عمران خان نا ویژن نا رداٹ ریلیف شیفکو کہول آ سرکننگ کن اسہ کانودی کوشست اسے، وزیراعظم دا عزم ءِ دوارہ پارے کہ پاکستان نا الس نا ڈکھ آتا ایسری کن عملی گام گیج آتون اوار اوار 22کروڑ الس ءِ کروناوائرس آن بچفنگ ءِ اولیت ایتنہ، بنجائی کابینہ سرسہب ایمرجنسی کیش ٹرانسفر پروگرام اٹ 100درسد شفافیت ءِ برجا تخنگ آ خصوصی کمکار راجی رکھ و تخفیف نیزگاری ثانیہ نشتر ، کیش منتقلی ٹی راجی فاصلہ و پک مروک ایس او پی تیا عملدرآمد آ صوبائی سرکڑدہ و ضلعی حکومت آتا کوشست آتا ستاءِ کرے۔
(اے پی پی)
